ผมมีอะไรกับแฟน แล้วสอดใส่โดยไม่ใส่ถุงประมาณไม่ถึงนาที แล้วก็ใส่ถุง พอเสร็จแล้ว ตอนเช้าแฟนมีเลือดออกแต่ประจำเดือนยังไม่มา อยากทราบว่าเกิดจากอะไรครับ ? ไม่ใช่การมีเพศสัมพันธ์ครั้งแรก มีโอกาสท้องไหมครับ
สวัสดีค่ะ เลือดออกหลังการมีเพศสัมพันธ์อาจเกิดจากการฉีกขาดบริเวณเยื่อบุอวัยวะเพศ มีการติดเชื้อที่ช่องคลอดหรือปากมดลูกหรือมด อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย เนื้องอกมดลูกหรือปากมดลูกหากเกิดไม่นานหลังมีเพศสัมพันธ์ อาจจะไม่เกี่ยวกับภาวะแทรกซ้อนของการตั้งครรภ์ ซึ่งมักไม่เกิดเร็วภายใน 12-24 ชั่วโมงการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเองแนะนำไปพบสูตินรีแพทย์ค่ะหากยังมีเลือดออกมากไม่หยุด เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ และอัลตราซาวน์หน้าท้องเพิ่มเติม